### 5.     Beslutning om repræsentant til Landliggerudvalget fra område 6

**Åbent**

Sagsnr.: 326-2017-30592       J.nr.: 00.22.04           Dokumentnr.:
326-2020-287353

**Sagstype**

Beslutning.

**Resume og sagens baggrund**

I henhold til vedtægterne for Landliggerudvalget i
Kalundborg Kommune skal landliggernes repræsentanter i udvalget vælges for 2 år
ad gangen pr. den 1. september. I lige år er det repræsentanterne fra område
1-4.

Repræsentanten fra område 6 har imidlertid solgt sit
sommerhus, og der skal derfor vælges ny repræsentant for resten af perioden.

**Indstillinger**

Direktøren indstiller, at den foreslåede repræsentant
godkendes.

**Behandling**

Landliggerudvalget, Kommunalbestyrelsen.

**Sagsfremstilling**

I henhold til vedtægterne for Landliggerudvalget i
Kalundborg Kommune, skal landliggernes repræsentanter i udvalget vælges for 2
år ad gangen pr. den 1. september. I lige årstal indstiller områderne 1, 2, 3
og 4 deres repræsentant til videre godkendelse af Kommunalbestyrelsen.

Der skal herudover udpeges en ny repræsentant til
Landliggerudvalget for område 6 – Saltbæk gældende indtil den 1. september 2021
på grund af, at den tidligere repræsentant har solgt sit sommerhus.

Der blev afholdt stormøde mellem [adresse] og
landliggerne den 19. september. På dette møde valgte område 6 en repræsentant
som medlem af Landliggerudvalget.

Følgende repræsentant indstilles til godkendelse af
Landliggerudvalget og Kommunalbestyrelsen:

Repræsentant Klavs Bertelsen.

**Økonomiske konsekvenser**

Ingen økonomiske konsekvenser.